ประจำเดือนมาล่าสุดวันที่24เดือนพฤษภาคม แล้วมีเพศสัมพันธ์วันที่ 5 กับ วันที่ 15 เดือนมิถุนา (ป้องกันโดยการใส่ถุงยาง) ปกติประจำเดือนจะมาวันที่ 20-25 ไม่เกินนี้ แต่ตอนนี้ผ่านมา 2 อาทิตย์ประจำเดือนยังไม่มา มีสิทธิ์ที่จะท้องไหมคะ กังวลมากเลยค่ะ แต่เราป้องกันโดยการใส่ถุงยางเเล้ว ปกติมีเพศสัมพันธ์ใส่ถุงยางตลอด ประจำเดือนไม่เคยขาดนานขนาดนี้ค่ะ
สวัสดีค่ะ หากประจำเดือนมาวันที่ 24 พ.ค. การมีเพศสัมพันธ์ในวันที่ 5 มิ.ย. ถือว่าไม่ใช่ระยะปลอดภัย ส่วนวันที่ 15 มิ.ย. อาจใช่หรือไม่ใช่ระยะปลอดภัยก็ได้ อย่างไรก็ตาม หากได้ใส่ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% (ซึ่งถุงยาง ไม่สามารถป้องกันได้ 100%)ดังนั้น หากประจำเดือนขาดไป 2 สัปดาห์แล้ว แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น ซึ่งหากตรวจไม่พบการตั้งครรภ์ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ